pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานที่เกี่ยวข้องทำ EIA และ EHIA ใหม่ กรณีก่อสร้างโรงไฟฟ้าถ่านหิน จ.กระบี่  เน้นให้ประชาชนมีส่วนร่วมในการตัดสินใจ ขออย่าปลุกระดมประชาชน
วันอังคารที่ 21 กุมภาพันธ์ 2560
นายกรัฐมนตรีสั่งการหน่วยงานที่เกี่ยวข้องทํา EIA และ EHIA ใหม่ กรณีก่อสร้างโรงไฟฟ้าถ่านหิน จ.กระบี่  เน้นให้ประชาชนมีส่วนร่วมในการตัดสินใจ ขออย่าปลุกระดมประชาชน
นายกรัฐมนตรีสั่งการหน่วยงานที่เกี่ยวข้องทํา EIA และ EHIA ใหม่ กรณีก่อสร้างโรงไฟฟ้าถ่านหิน จ.กระบี่ เน้นให้ประชาชนมีส่วนร่วมในการตัดสินใจ ขออย่าปลุกระดมประชาชนต่อต้าน
วันนี้ (21 กุมภาพันธ์ 2560) เวลา 15.35 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการคัดค้านสร้างโรงไฟฟ้าถ่านหินจังหวัดกระบี่ว่า ได้ดําเนินการไปแล้วตามขั้นตอน ซึ่งที่ผ่านมามีการชะลอเรื่องของการทํารายงานวิเคราะห์ ผลกระทบต่อสิ่งแวดล้อม หรือ EIA แต่วันนี้ไม่ต้องชะลอ โดยมอบหมายให้ไปศึกษา และทําความเข้าใจใหม่ พร้อมกับทํา EIA ใหม่ ถ้า EIA ทําไม่ได้ ก็ไม่สามารถสร้างโรงไฟฟ้าถ่านหินจังหวัดกระบี่ รวมถึงให้ทํารายงานผลกระทบต่อสุขภาพของประชาชนที่อยู่บริเวณใกล้เคียงการดําเนินโครงการ หรือ EHIA เพื่อให้ประชาชนมีส่วนร่วมอย่างแท้จริง โดยรัฐบาลได้เสนอให้มีการจัดตั้งคณะกรรมการระดับสูงเข้ามาดูแลนโยบายและยุทธศาสตร์ในการใช้ทรัพยากรธรรมชาติของประเทศ จึงขออย่าให้วิตกกังวลกับเรื่องดังกล่าว ซึ่งการดําเนินการทุกอย่างจะผ่านคณะกรรมการไตรภาคีที่จะเข้ามาพิจารณาร่วมกัน และคาดว่าหากสามารถดําเนินการต่อไปได้จะสามารถใช้โรงไฟฟ้าถ่านหินได้ในปี พ.ศ.2565 แต่ถ้าหากการดําเนินการล่าช้าออกไปการเปิดใช้โรงไฟฟ้าถ่านหินก็ล่าช้าตามไป ซึ่งจะส่งผลกระทบต่อการใช้ไฟฟ้าในภาคใต้ตามไปด้วย
ส่วนการก่อสร้างเขื่อนท่าแซะ จังหวัดชุมพรนั้น นายกรัฐมนตรีกล่าวว่า ได้มอบหมายให้กระทรวงมหาดไทยและหน่วยงานที่เกี่ยวข้องไปดําเนินการจัดทํารายงานวิเคราะห์ ผลกระทบต่อสิ่งแวดล้อม หรือ EIA รวมถึงรายงานผลกระทบต่อสุขภาพของประชาชนที่อยู่บริเวณใกล้เคียงการดําเนินโครงการ หรือ EHIA ถ้าผลการทํา EIA และ EHIA ผ่านความเห็นชอบของประชาชนในพื้นที่ก็สามารถดําเนินการต่อไป แต่ถ้าไม่ผ่านก็ไม่สามารถดําเนินได้
สําหรับกรณีกลุ่มผู้คัดค้านการก่อสร้างจะเดินทางมาประท้วงที่ทําเนียบรัฐบาล นายกรัฐมนตรีกล่าวว่า รัฐบาลพยายามอย่างเต็มที่ในการรักษาความสงบเรียบร้อย ซึ่งจะบังคับใช้กฎหมายเท่าที่มีความจําเป็น เพราะประชาชนที่มาร่วมประท้วงยังมียังขาดความเข้าใจที่ถูกต้องต่อการดําเนินการ รัฐบาลจึงไม่ต้องการจะดําเนินการตามกฎหมาย โดยเลือกที่จะใช้อํานาจตามมาตรา 44 ในการแก้ไขปัญหา เพราะต้องการให้เกิดความสงบในประเทศ ขออย่าให้เกิดการปลุกระดมจนเกิดความไม่สงบ แต่หากจําเป็นต้องดําเนินการอย่างเด็ดขาด กับกลุ่มบุคคลที่ยุยงปลุกระดมให้เกิดความไม่สงบขึ้นในประเทศ รัฐบาลพร้อมบังคับใช้อํานาจตามมาตรา 44 อย่างเต็มที่ ซึ่งไม่ว่าจะใช้กฎหมายมาตราไหน ถ้าประชาชนไม่เชื่อฟัง ไม่ปฏิบัติตามกฎหมาย ก็ไม่เกิดประโยชน์ต่อประเทศ
-------------------------------------
รัฐบาลไทย-ข่าวทำเนียบรัฐบาล-สธ.เปิด EOC เฝ้าระวังผลกระทบสุขภาพจากฝุ่นละอองขนาดเล็กในกทม.และปริมณฑล
วันจันทร์ที่ 14 มกราคม 2562
สธ.เปิด EOC เฝ้าระวังผลกระทบสุขภาพจากฝุ่นละอองขนาดเล็กในกทม.และปริมณฑล
กระทรวงสาธารณสุข เปิดศูนย์ปฏิบัติการด้านการแพทย์และสาธารณสุข เฝ้าระวังผลกระทบสุขภาพจากสภาพอากาศที่มีปริมาณฝุ่นละอองขนาดเล็กเกินมาตรฐานในพื้นที่ กทม.และปริมณฑล โดยเฉพาะกลุ่มเสี่ยง ผู้สูงอายุ เด็กเล็ก หญิงตั้งครรภ์ ผู้ป่วยโรคหอบหืด โรคหัวใจ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้มอบให้กรมควบคุมโรค กรมการแพทย์ กรมอนามัย และหน่วยงานที่เกี่ยวข้อง ติดตามเฝ้าระวังผลกระทบสุขภาพและให้ความรู้ในการป้องกันตนเองจากสภาพอากาศที่มีปริมาณฝุ่นละอองขนาดเล็กเกินมาตรฐานในพื้นที่กทม.และปริมณฑลอย่างต่อเนื่องตั้งแต่กลางเดือนธันวาคม 2561 อย่างไรก็ดีจากการติดตามสถานการณ์กรมควบคุมมลพิษ รายงานสถานการณ์ฝุ่นละอองขนาดเล็กในกรุงเทพมหานครและปริมณฑลในวันนี้ (14 มกราคม 2562) ปริมาณฝุ่นละอองมีแนวโน้มลดลง คุณภาพอากาศโดยรวมยังอยู่ในระดับเริ่มมีผลกระทบต่อสุขภาพ จึงได้มอบให้นายแพทย์ศุภกิจ ศิริลักษณ์ รองปลัดกระทรวงสาธารณสุข เปิดศูนย์ปฏิบัติการด้านการแพทย์และสาธารณสุขที่กระทรวงสาธารณสุข เพื่อติดตามเฝ้าระวังผลกระทบสุขภาพ ให้ความรู้ประชาชนและวิธีป้องกันตัวที่ถูกต้อง โดยเฉพาะกลุ่มเสี่ยงได้แก่ ผู้สูงอายุ เด็กเล็ก หญิงตั้งครรภ์ ผู้ป่วยโรคหอบหืด โรคปอดอุดกั้นเรื้อรัง โรคหัวใจและหลอดเลือด
นอกจากนี้ กระทรวงสาธารณสุข ได้วางแนวทางในการดูแลและป้องกันผลกระทบต่อสุขภาพของประชาชน จากมลพิษในอากาศร่วมกับกทม.และหน่วยงานที่เกี่ยวข้อง และประสานองค์กรปกครองส่วนท้องถิ่นใช้มาตรการทางกฎหมายภายใต้พระราชบัญญัติการสาธารณสุข พ.ศ.2535 รวมทั้งการเฝ้าระวังผลกระทบต่อสุขภาพในพื้นที่ กทม. ใน 2 กลุ่มโรค ได้แก่ โรคระบบทางเดินหายใจและโรคหลอดลมอุดกั้นเรื้อรัง กลุ่มโรคหัวใจและหลอดเลือด มีการสื่อสารเตือนภัยให้ประชาชนทราบความเสี่ยงและป้องกันดูแลสุขภาพของตนเองได้
“ขอให้ประชาชนติดตามข้อมูลจากกรมควบคุมมลพิษ เนื่องจากฝุ่นละอองขนาดเล็กไม่ได้เกินค่าในทุกพื้นที่ และพื้นที่ที่มีค่าเกินมาตรฐานก็ไม่ได้ค่าสูงอยู่ตลอดเวลา ข้อมูลการเฝ้าระวังของสํานักระบาดวิทยาที่ได้รับรายงานในโรงพยาบาลเครือข่ายกรุงเทพมหานครและปริมณฑล ระหว่างวันที่ 3 สิงหาคม 2561 – 7 มกราคม 2562 ไม่พบว่ามีผู้ป่วย 3 กลุ่มโรคที่เฝ้าระวังสูงขึ้นผิดปกติ หรือพบเป็นกลุ่มก้อนเมื่อเทียบกับช่วงเวลาที่ผ่านมา ได้แก่ หอบหืด โรคปอดอุดกั้นเรื้อรัง และโรคเกี่ยวกับหัวใจและหลอดเลือด และไม่มีรายงานผู้ที่มีอาการรุนแรง” นายแพทย์สุขุมกล่าว
ด้านแพทย์หญิงพรรณพิมล วิปุลากร อธิบดีกรมอนามัย กล่าวว่า ในการป้องกันผลกระทบต่อสุขภาพจากฝุ่นละอองขนาดเล็ก ขอให้ประชาชนในพื้นที่เสี่ยงหลีกเลี่ยงการทํากิจกรรมหรือออกกําลังกายกลางแจ้ง ในกลุ่มเสี่ยงได้แก่ ผู้สูงอายุ หญิงตั้งครรภ์ เด็กเล็ก ผู้ป่วยด้วยโรคประจําตัว เช่นโรคระบบทางเดินหายใจ หอบหืด ภูมิแพ้ โรคหัวใจ หากออกจากบ้านให้สวมหน้ากากป้องกันและสังเกตอาการผิดปกติ เช่น ไอบ่อยหายใจลําบาก หายใจถี่ หายใจมีเสียงวี๊ด แน่นหน้าอก เจ็บหน้าอก ใจสั่น คลื่นไส้ เมื่อยล้าผิดปกติ หรือวิงเวียนศีรษะขอให้ไปพบแพทย์
********************************* 14 มกราคม 2562
รัฐบาลไทย-ข่าวทำเนียบรัฐบาล-พาณิชย์กระตุ้นเศรษฐกิจชุมชนภาคเหนือตอนล่าง
วันพฤหัสบดีที่ 6 กรกฎาคม 2560
พาณิชย์กระตุ้นเศรษฐกิจชุมชนภาคเหนือตอนล่าง
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่า ในช่วงปลายเดือนมิถุนายน ที่ผ่านมากระทรวงพาณิชย์ร่วมกับจังหวัดนครสวรรค์และเทศบาลตําบลบ้านแดนได้พัฒนาบริเวณสถานที่ท่องเที่ยวเขาหน่อ-เขาแก้วหน้าที่ทําการเทศบาลตําบลบ้านแดน
คือ“ตลาดนัดสุขภาพวิถีพอเพียง” ให้เป็น “ตลาดต้องชม” รองรับนักท่องเที่ยวทั้งชาวไทยและชาวต่างชาติ ที่ได้มาสัมผัสธรรมชาติและย้อนรอยประวัติศาสตร์ รวมทั้งจับจ่ายใช้สอยเลือกซื้ออาหาร ผักผลไม้ สินค้าพื้นเมือง ของที่ระลึก สินค้าเกษตรอินทรีย์จากแหล่งผลิตของสมาชิกในชุมชน เป็นการสร้างอาชีพและสร้างรายได้หมุนเวียนในชุมชน
ด้านนายบรรลือ สง่าจิตร รองผู้ว่าราชการจังหวัดนครสวรรค์ให้รายละเอียดเพิ่มเติมว่านครสวรรค์ เป็นเมืองท่าและเมืองเศรษฐกิจหลักมาตั้งแต่อดีตจนถึงปัจจุบันโดยภาคการเกษตรมีผลผลิตที่สําคัญได้แก่ ข้าว อ้อยโรงงาน มันสําปะหลัง ข้าวโพด เลี้ยงสัตว์ เป็นต้น รวมทั้งมีแหล่งท่องเที่ยวที่น่าสนใจอย่างหลากหลายและหนึ่งในนั้นคือ เขาหน่อ-เขาแก้วตั้งอยู่ในเขตเทศบาลตําบลบ้านแดน อําเภอบรรพตพิสัย เป็นสถานที่ท่องเที่ยวที่มีความสําคัญด้านประวัติศาสตร์ ซึ่งบริเวณเขาหน่อเคยเป็นที่ประทับแรมของพระบาทสมเด็จพระจุลจอมเกล้าเจ้าอยู่หัวรัชกาลที่ 5 เมื่อครั้งเสด็จภาคเหนือ ทางชลมารคสายแม่น้ําปิง ซึ่งจังหวัดได้สร้างบรมรูปไว้เป็นอนุสรณ์ โดยบริเวณเชิงเขาหน่อมีฝูงลิงจํานวนมากคอยรับอาหารจากนักท่องเที่ยวที่มาเยือน ส่วนเขาแก้ว ที่อยู่บริเวณใกล้เคียงกัน มีถ้ําซึ่งเป็นที่อยู่ของค้างคาวจํานวนมาก ในช่วงใกล้พลบค่ําจะมีฝูงค้างคาวนับล้านตัวบินออกจากถ้ําเพื่อไปหากิน มองเป็นสายยาวดําอยู่บนท้องฟ้าประมาณ 20 นาที นับเป็นเรื่องน่าตื่นตาตื่นใจแก่นักท่องเที่ยวและผู้พบเห็นเป็นอย่างมาก ซึ่งเป็นเสน่ห์ของเขาหน่อ-เขาแก้ว และ “ตลาดนัดสุขภาพวิถีพอเพียง”
“การร่วมแรงร่วมใจกันทั้งกระทรวงพาณิชย์ กระทรวงมหาดไทย ผู้นําท้องถิ่น ภาคเอกชน และประชาชนในพื้นที่ในการพัฒนายกระดับ “ตลาดนัดสุขภาพวิถีพอเพียง” เป็น “ตลาดต้องชม” โดยเชื่อมโยงการท่องเที่ยวเชิงประวัติศาสตร์ที่ทรงคุณค่าเป็นการสร้างความเข้มแข็งให้กับเศรษฐกิจชุมชนเพิ่มขึ้น” นางอภิรดี กล่าว
รัฐบาลไทย-ข่าวทำเนียบรัฐบาล-นายกฯ ห่วงใยเจ้าหน้าที่ไทยติดโควิด 19 จากการช่วยเหลือคนไทยในต่างประเทศ กำชับดูแล รักษาอย่างดีพร้อมส่งกำลังใจ
วันจันทร์ที่ 10 สิงหาคม 2563
นายกฯ ห่วงใยเจ้าหน้าที่ไทยติดโควิด 19 จากการช่วยเหลือคนไทยในต่างประเทศ กําชับดูแล รักษาอย่างดีพร้อมส่งกําลังใจ
นายกฯ ห่วงใยเจ้าหน้าที่ไทยติดโควิด 19 จากการช่วยเหลือคนไทยในต่างประเทศ กําชับดูแล รักษาอย่างดีพร้อมส่งกําลังใจ
วันนี้ (10 ส.ค. 2563) น.ส. ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมห่วงใย และสั่งการกระทรวงการต่างประเทศดูแลข้าราชการไทยในสถานเอกอัครราชทูต ณ กรุงริยาด ประเทศซาอุดีอาระเบีย ที่ได้รับเชื้อโควิด-19 ให้เป็นอย่างดี ซึ่งทราบว่าขณะนี้ข้าราชการดังกล่าวได้เข้าพักรักษาตัวในโรงพยาบาลและมีแพทย์ดูแลอาการอย่างใกล้ชิดแล้ว
ทั้งนี้ นายกรัฐมนตรีขอส่งกําลังใจ ถึงเจ้าหน้าที่ไทยทุกคน ทุกหน่วยงานที่ปฏิบัติหน้าที่ในต่างประเทศขอให้ดูแลรักษาสุขภาพ และให้มีความปลอดภัย เข้าใจดีว่าทุกคนทําหน้าที่อย่างทุ่มเทและเสียสละ เป็นตัวแทนของประเทศไทยเพื่อดูแลความเป็นอยู่ ให้คําแนะนํา ตลอดจนอํานวยความสะดวกให้ชาวไทยในต่างประเทศ พร้อมชื่นชมการทํางานของเจ้าหน้าที่ทุกคนที่ทํางานอย่างเต็มกําลังความสามารถ ส่งผลให้ตั้งแต่เกิดเหตุการณ์โควิด 19 เจ้าหน้าที่ไทยมีส่วนช่วยในการพาชาวไทยกลับมาจากต่างประเทศจํานวนแล้ว กว่า 6 หมื่นคน
*************
รัฐบาลไทย-ข่าวทำเนียบรัฐบาล-ดร.สุวิทย์ ปาฐกถาเรื่อง โอกาสและความท้าทายของสถาบันอุดมศึกษาไทย : กรอบนโยบาย 4 มิติ กระทรวงการอุดมศึกษา วิทยาศาสตร์ วิจัยและนวัตกรรม
วันอังคารที่ 18 กุมภาพันธ์ 2563
ดร.สุวิทย์ ปาฐกถาเรื่อง โอกาสและความท้าทายของสถาบันอุดมศึกษาไทย : กรอบนโยบาย 4 มิติ กระทรวงการอุดมศึกษา วิทยาศาสตร์ วิจัยและนวัตกรรม
ดร.สุวิทย์ ปาฐกถาเรื่อง โอกาสและความท้าทายของสถาบันอุดมศึกษาไทย : กรอบนโยบาย 4 มิติ กระทรวงการอุดมศึกษา วิทยาศาสตร์ วิจัยและนวัตกรรม
6 กุมภาพันธ์ 2563 ณ ห้องประชุมกมลทิพย์ ชั้น 2 โรงแรม เดอะสุโกศล กรุงเทพฯ/ ที่ประชุมอธิการบดีแห่งประเทศไทย (ทปอ.) ร่วมกับจุฬาลงกรณ์มหาวิทยาลัยจัดการประชุมวิชาการที่ประชุมอธิการบดีแห่งประเทศไทย ประจําปี 2463 เรื่อง “โอกาสและความท้าทายของสถาบันอุดมศึกษาไทย ภายใต้กระทรวงการอุดมศึกษา วิทยาศาสตร์ วิจัยและนวัตกรรม” เพื่อเป็นเวทีสําหรับแลกเปลี่ยนความคิดเห็นประเด็นปัญหาต่าง ๆ ที่เกี่ยวข้องกับการบริหารงานด้านอุดมศึกษา โดยภายในงานดังกล่าวได้รับเกียรติจาก ดร.สมคิด จาตุศรีพิทักษ์ รองนายกรัฐมนตรี ปาฐกถาพิเศษ เรื่อง นโยบายรัฐบาลกับการสอดประสานพันธกิจอุดมศึกษาไทย และได้รับเกียรติจาก ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวปาฐกถา เรื่อง โอกาสและความท้าทายของสถาบันอุดมศึกษาไทย : กรอบนโยบาย 4 มิติ กระทรวงการอุดมศึกษา วิทยาศาสตร์ วิจัยและนวัตกรรม
ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า เมื่อ 3-4 ปีที่ผ่านมาที่ท่านนายกรัฐมนตรีประกาศเรื่องไทยแลนด์ 4.0 เราย้ําอยู่เสมอว่า Thailand 4.0 นั้นมหาวิทยาลัยเป็นพลังสําคัญในการก้าวไปสู่ไทยแลนด์ 4.0 ภารกิจของ อว คือการเสริมความแกร่งของทั้ง 3-4 ทปอ. เข้าด้วย มาเดินหน้าขับเคลื่อนร่วมกัน ซึ่งในปัจจุบันโลกมีการเปลี่ยนแปลงไปมาก แต่ในส่วนที่เกี่ยวข้องกับพวกเรา เรากําลังพูดถึงโลกแห่งศตวรรษที่ 21 นั้นมันเป็นเรื่องของการเรียนรู้การทํางาน การใช้ชีวิตนั้นเป็นวงจรหมุนเวียน ไม่ใช่เป็นแบบเดิมที่เราเริ่มจากการเรียนเพื่อไปสู่การทํางาน เพื่อไปสู่วันเกษียณ ตอนนี้คือโอกาสของมหาลัย ซึ่งจากนี้ไป ทปอ. ไม่ได้มีภารกิจในการทําเรื่องของ high education อีกต่อไป แต่เป็นเรื่องของ lifelong education อย่างสมบูรณ์
นอกจากนี้ในอนาคต สิ่งสําคัญอีกอย่างหนึ่ง คือ เรื่องของอาชีพ เด็กจบใหม่มีจํานวนสูงแต่ไม่มีงานทํา การเปลี่ยนแปลงที่ ai กําลังจะมานั้นเป็นเรื่องที่เราต้องเตรียมรับมือ หาวิทยาลัยต้องเตรียมการในเรื่องของ career for the future สําหรับกระบวนการของภารกิจของมหาวิทยาลัยนั้น เรื่องที่ต้องเน้น คือเรื่องของการสร้างคน การเตรียมคนไทยสู่ศตวรรษที่ 21 ซึ่งมหาวิทยาลัยในอนาคตนั้น ต้องมีทิศทางที่แน่นอนและสามารถตอบโจทย์เรื่องการสร้างคนได้ชัดเจน ดร.สุวิทย์ กล่าว
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล- ผลการคัดกรองมาตรการเยียวยา 5,000 บาท [กระทรวงการคลัง]
วันจันทร์ที่ 20 เมษายน 2563
ผลการคัดกรองมาตรการเยียวยา 5,000 บาท [กระทรวงการคลัง]
ผลการคัดกรองมาตรการเยียวยา 5,000 บาท
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลังเปิดเผยความคืบหน้ามาตรการเยียวยา 5,000 บาท ณ วันที่ 17 เมษายน 2563 มีการลงทะเบียนรวม 28 ล้านรายการ ในจํานวนนี้ เมื่อหักการลงทะเบียนซ้ําหลายครั้งออกแล้ว คงเหลือจํานวนผู้ลงทะเบียน 23.5 ล้านคน โดยจากสถานะการตรวจสอบและคัดกรองล่าสุดพบว่า เป็นผู้ผ่านฐานข้อมูลของกรมการปกครอง 21.1 ล้านคน ไม่ผ่านฐานข้อมูลของกรมการปกครอง 1.8 ล้านคน และอยู่ระหว่างการพิจารณา 6 แสนคน ทั้งนี้ จากกลุ่มผู้ผ่านฐานข้อมูลกรมการปกครองสามารถแบ่งได้เป็น 3 กลุ่ม ดังนี้
กลุ่มผ่านเกณฑ์ 4.2 ล้านคน ซึ่งในกลุ่มนี้ได้เริ่มต้นโอนเงินเข้าบัญชีหรือพร้อมเพย์ที่ได้ลงทะเบียนไว้ตั้งแต่วันที่ 8 เมษายน 2563 เรียบร้อยแล้ว 3.2 ล้านคน คิดเป็นจํานวนเงิน 1.6 หมื่นล้านบาท โดยกระทรวงการคลังได้เร่งโอนเงินเยียวยาต่อเนื่องทุกวันทําการ สําหรับในกลุ่มที่เหลืออีก 1.0 ล้านคน จะได้รับเงินเยียวยาภายในสัปดาห์นี้
กลุ่มที่ต้องขอข้อมูลเพิ่มเติม 6.3 ล้านคน ซึ่งทยอยได้รับ SMS แจ้งให้นําส่งข้อมูลเพิ่มเติมและได้เข้ามาให้ข้อมูลเพิ่มเติมแล้ว 4.4 ล้านคน สําหรับส่วนที่เหลืออีก 1.9 ล้านคน ขอให้เร่งเข้าไปกรอกแบบสอบถามออนไลน์ที่ www.เราไม่ทิ้งกัน.com(หัวข้อ ให้ข้อมูลเพิ่มเติม) เพื่อที่จะได้ทราบผลการคัดกรอง หากผ่านเกณฑ์จะได้รับเงินเยียวยาอย่างรวดเร็ว ส่วนที่ไม่ผ่านเกณฑ์ก็จะสามารถไปใช้ช่องทางขอทบทวนสิทธิ์ได้
กลุ่มไม่ผ่านเกณฑ์ 10.6 ล้านคน ได้ส่ง SMS แจ้งผลการคัดกรองแล้ว 4.7 ล้านคน ส่วนที่เหลือทั้งหมด จะได้รับ SMS ภายในสัปดาห์นี้ สําหรับผู้ที่ไม่ผ่านเกณฑ์และไม่เห็นด้วยกับผลการคัดกรองสามารถขอทบทวนสิทธิ์ได้แล้วที่ www.เราไม่ทิ้งกัน.com(หัวข้อ ยื่นทบทวนสิทธิ์) โดยจะเปิดรับผ่านช่องทางออนไลน์นี้เท่านั้น เพื่อเป็นการรักษาระยะห่างทางสังคมตามมาตรการลดความเสี่ยงต่อการแพร่ระบาดของไวรัส Covid-19 ทั้งนี้ ขอให้เตรียมข้อมูลสําคัญและกรอกข้อมูลให้ถูกต้อง เช่น อาชีพของผู้ลงทะเบียน สถานที่และหมายเลขโทรศัพท์ที่สามารถติดต่อได้ กระบวนการทบทวนสิทธิ์จะดําเนินการอย่างรวดเร็ว โดยจะมีเจ้าหน้าที่ลงพื้นที่จริงเพื่อยืนยันตัวตนและการประกอบอาชีพตามที่ได้ลงทะเบียนไว้
สําหรับยอดการขอทบทวนสิทธิ์วันที่ 20 เมษายน 2563 ณ เวลา 12.00 น. อยู่ที่ 7.4 แสนคน
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572 (ในวันและเวลาราชการ)
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กหญิงวัย 8 ปี ที่ถูกสามีใหม่ของย่า ล่วงละเมิดทางเพศนานหลายเดือน ที่ จ.ระยอง
วันพุธที่ 25 ตุลาคม 2560
รมว.พม. กําชับ จนท. เร่งเยียวยาจิตใจเด็กหญิงวัย 8 ปี ที่ถูกสามีใหม่ของย่า ล่วงละเมิดทางเพศนานหลายเดือน ที่ จ.ระยอง
รมว.พม. กําชับ จนท. เร่งเยียวยาจิตใจเด็กหญิงวัย 8 ปี ที่ถูกสามีใหม่ของย่า ล่วงละเมิดทางเพศนานหลายเดือน ที่ จ.ระยอง และกรณีเด็กหญิงวัย 3 ปี ที่ถูกลูกหลงได้รับบาดเจ็บจากเหตุการณ์พ่อยิงแม่ ตา-ยาย เสียชีวิตทั้งหมด และยิงตัวตายตาม ที่ จ.สมุทรสาคร
วันนี้ (25 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 740/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า จากกรณีหญิงวัย 45 ปี พาหลานสาววัย 8 ขวบ เข้าแจ้งความต่อเจ้าหน้าที่ตํารวจว่าหลานสาวของตนเองถูกสามีใหม่ ซึ่งเป็นแพทย์ประจําตําบล ข่มขืนกระทําชําเรามานานหลายเดือน จนเด็กหญิงมีพฤติกรรมผิดปกติ หวาดผวา เหม่อลอย ไม่ยอมพูดจา และซึมเศร้า ที่อําเภอเขาชะเมา จังหวัดระยอง และกรณีชายวัย 33 ปี ก่อเหตุใช้อาวุธปืนยิงภรรยา พร้อมพ่อตาและแม่ยาย จนเสียชีวิต ต่อหน้าลูกสาววัย 3 ขวบ ซึ่งถูกลูกหลง ได้รับบาดเจ็บ และยิงตัวเองเสียชีวิตตาม ภายหลังการตรวจสอบสาเหตุเกิดจากทะเลาะมีปากเสียง กับภรรยา แต่ขอคืนดีไม่สําเร็จ ที่อําเภอเมือง จังหวัดสมุทรสาคร นั้น ตนได้กําชับให้พัฒนาสังคมและความมั่นคง ของมนุษย์จังหวัด (พมจ.) ทั้ง 2 จังหวัด ได้แก่ พมจ.ระยอง และ พมจ.สมุทรสาคร พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจเด็กหญิงทั้ง 2 คน ดังกล่าวอย่างใกล้ชิดโดยด่วน เพื่อให้เด็กทั้ง 2 คน สามารถกลับไปใช้ชีวิต ในสังคมต่อไปได้อย่างปกติสุข หากตรวจสอบทางครอบครัวยังไม่พร้อมรับเด็กไปดูแล ทางกระทรวง พม. มีบ้านพักเด็กและครอบครัว ที่สามารถรับเด็กมาดูและคุ้มครองสวัสดิภาพ พัฒนา และฟื้นฟูเด็ก ในระยะยาวต่อไป ตามพระราชบัญญัติคุ้มครองเด็ก พ.ศ. 2546
รัฐบาลไทย-ข่าวทำเนียบรัฐบาล-ทส. ร่วมพิธีทางศาสนามหามงคล ๕ ศาสนา เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๑ และกิจกรรมรณรงค์ปฏิบัติการจิตอาสา “เราทำความดี ด้วยหัวใจ”
วันเสาร์ที่ 28 กรกฎาคม 2561
ทส. ร่วมพิธีทางศาสนามหามงคล ๕ ศาสนา เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๑ และกิจกรรมรณรงค์ปฏิบัติการจิตอาสา “เราทําความดี ด้วยหัวใจ”
ทส. ร่วมพิธีทางศาสนามหามงคล ๕ ศาสนา เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๑ และกิจกรรมรณรงค์ปฏิบัติการจิตอาสา “เราทําความดี ด้วยหัวใจ”
วันที่ ๒๖ กรกฎาคม พ.ศ. ๒๕๖๑เวลา ๐๗.๐๐ น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม เข้าร่วมในพิธีทางศาสนามหามงคล ๕ ศาสนา เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๑ ณ ตึกสันติไมตรี (หลังนอก) ทําเนียบรัฐบาล โดยมีพลเอก ประยุทธ์ จันทร์โอชา นายกรัฐมนตรี เป็นประธานในพิธี ทั้งนี้ พิธีทางศาสนาทั้ง ๕ ศาสนา ประกอบด้วย พิธีเจริญพระพุทธมนต์ถวายพระราชกุศล (ศาสนาพุทธ)พิธีดุอาอ์ขอพร (ศาสนาอิสลาม) พิธีอธิษฐานภาวนาขอพร (ศาสนาคริสต์) พิธีการสวดถวายพระพร (ศาสนาพราหมณ์ - ฮินดู) และพิธีสวดอัรดาสขอพรจากพระศาสดา (ศาสนาซิกซ์)
จากนั้น เวลา ๐๙.๑๕ น. รัฐมนตรีว่าการกระทรวงทรัพยากรธรรมชาติและสิ่งแวดล้อม และปลัดกระทรวงทรัพยากรธรรมชาติและสิ่งแวดล้อม เข้าร่วมกิจกรรมรณรงค์ปฏิบัติการจิตอาสา “เราทําความดี ด้วยหัวใจ”
เพื่อเป็นการน้อมสํานึกในพระมหากรุณาธิคุณ แสดงความจงรักภักดี ถวายพระราชกุศล และถวายพระพรชัยมงคล เนื่องในวันเฉลิมพระชนมพรรษาสมเด็จพระเจ้าอยู่หัว เป็นการจัดกิจกรรม Big Cleaning โดยมีนายกรัฐมนตรี และคณะรัฐมนตรี ร่วมกับข้าราชการ ภาคีเครือข่ายภาคเอกชน และประชาชนในบริเวณใกล้เคียงทําเนียบรัฐบาล ร่วมกันพัฒนาพื้นที่ริมคลองเปรมประชากร (ตั้งแต่ริมคลองเปรมประชากร หน้าทําเนียบรัฐบาล สะพานอรทัยถึงสะพานกรุงศรีอยุธยา บริเวณวัดเบญจมบพิตรดุสิตวนาราม) และริมคลองผดุงกรุงเกษม (ตั้งแต่เทเวศร์ถึงคลองมหานาค ตลาดโบ๊เบ๊) โดยสํานักงานปลัดสํานักนายกรัฐมนตรีร่วมกับกรุงเทพมหานครรับผิดชอบดําเนินการ
ในการนี้ นายกรัฐมนตรี คณะรัฐมนตรี หัวหน้าส่วนราชการ ร่วมกิจกรรมจิตอาสาฯ ด้วยการฉีดน้ําล้างถนนทางเท้าบริเวณหน้าทําเนียบรัฐบาล ทาสีสะพานอรทัยและเสาไฟ ตัดแต่งกิ่งต้นไม้ เยี่ยมชมการสาธิตนวัตกรรมของวิทยาลัยเทคโนโลยีและอุตสาหกรรมการต่อเรือพระนครศรีอยุธยา ประกอบด้วย นวัตกรรมเรือลอกตะกอน (ดูดเลน) และนวัตกรรมเครื่องกลอากาศใต้น้ํา พร้อมทั้งแจกอาหารและน้ําดื่มให้แก่จิตอาสาและนักเรียนที่ร่วมกิจกรรมขุดลอกคูคลองตามแนวถนนพระราม ๕ ถนนพิษณุโลก และบริเวณริมคลอง ข้างโรงเรียนราชวินิต มัธยม อีกด้วย
ข่าว,ภาพ,เผยแพร่ : จันทร์เพ็ญ, ธนชัย
รัฐบาลไทย-ข่าวทำเนียบรัฐบาล-นายกรัฐมนตรีร่วมหารือสามฝ่าย ซาอุดิอาระเบีย บาห์เรน และไทย
วันอังคารที่ 1 พฤศจิกายน 2559
นายกรัฐมนตรีร่วมหารือสามฝ่าย ซาอุดิอาระเบีย บาห์เรน และไทย
พลเอกประยุทธ์ จันทร์โอชา นายกรัฐมนตรี พบปะหารือสามฝ่ายร่วมกับเจ้าชายคอลิฟะห์ บิน ซัลมาน อัล คอลิฟะห์ นายกรัฐมนตรีแห่งราชอาณาจักรบาห์เรน (H.R.H.Prince Khalifa bin Salman Al-Khalifa) และนาย อเดล อัล-จูเบอีร์ (H.E. Mr. Adel Al Jubeir) รัฐมนตรีต่างประเทศ
วันนี้ (10 ตุลาคม 2559) เวลา 14.45 น. ณ ห้องสัตตบงกช กระทรวงการต่างประเทศ พลเอกประยุทธ์ จันทร์โอชา นายกรัฐมนตรี พบปะหารือสามฝ่ายร่วมกับเจ้าชายคอลิฟะห์ บิน ซัลมาน อัล คอลิฟะห์ นายกรัฐมนตรีแห่งราชอาณาจักรบาห์เรน (H.R.H.Prince Khalifa bin Salman Al-Khalifa) และนาย อเดล อัล-จูเบอีร์ (H.E. Mr. Adel Al Jubeir) รัฐมนตรีต่างประเทศ ราชอาณาจักรซาอุดิอาระเบีย โดยมีสาระสําคัญ ดังนี้
การพปะหารือในครั้งนี้ เป็นดําริรวมกันของทุกฝ่าย เพื่อต้องการสานความสัมพันธ์ระหว่างไทยและซาอุดิอาระเบีย โดยสมเด็จพระราชาธิบดีซาอุดิอาระเบีย ได้ทรงมอบหมายให้รัฐมนตรีว่าการกระทรวงการต่างประเทศซาอุดิอาระเบีย เดินทางมาเยือนไทยเพื่อเข้าร่วมการประชุมสุดยอดกรอบความร่วมมือเอเชีย ครั้งที่ 2 ในครั้งนี้ และรวมทั้งเสริมสร้างแนวทางเพื่อสานความสัมพันธ์ของไทยและซาอุดิอารเบียอีกด้วย
ทั้งนี้ บรรยากาศการหารือ เป็นไปอย่างฉันท์มิตรและสร้างสรรค์ โดยได้มีการพูดคุยในหลายประเด็น ในการนี้ ทั้งสองฝ่ายต่างเห็นว่า ถึงเวลาแล้วที่ความสัมพันธ์ที่หยุดชะงักมากว่าสองทศวรรษ จะได้รับการฟื้นฟู เพื่อเป็นการเริ่มศักราชใหม่ในการเสริมสร้างความสัมพันธ์และทดแทนโอกาสและเวลาที่สูญเสียไป โดยจะได้ร่วมกันพิจารณาถึงแนวทางการฟื้นฟูความสัมพันธ์ที่เหมาะสมต่อไป
โอกาสนี้ ได้มอบหมายคณะทํางานของทั้งสองฝายจะได้พิจารณาร่วมกันถึงแนวทางในการเสริมสร้างปฏิสัมพันธ์ โดยกระทรวงการต่างประเทศจะได้หารือกับสถานเอกอัครราชทูตซาอุดิอาระเบีย ประจําประเทศไทย อย่างใกล้ชิดต่อไป
**************
รัฐบาลไทย-ข่าวทำเนียบรัฐบาล-วราวุธ นำคณะผู้บริหาร ทส. เดินขึ้นภูกระดึง ติดตามสถานการณ์ไฟป่า
วันพฤหัสบดีที่ 5 มีนาคม 2563
วราวุธ นําคณะผู้บริหาร ทส. เดินขึ้นภูกระดึง ติดตามสถานการณ์ไฟป่า
นายวราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย นายจตุพร บุรุษ​พัฒน์​ ปลัด​กระทรวง​ทรัพยากรธรรมชาติ​และสิ่งแวดล้อม​ และ​คณะ​ผู้บริหาร​ระดับสูง​หน่วยงาน​ในสังกัด​กระทรวง​ทรัพยากร​ธรรมชาติ​และ​สิ่ง​แวดล้อม​ เด
วราวุธ นําคณะผู้บริหาร ทส. เดินขึ้นภูกระดึง ติดตามสถานการณ์ไฟป่า
วันที่ 29 กุมภาพันธ์ 2563เวลา 10.00 น. นายวราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย นายจตุพร บุรุษ​พัฒน์​ ปลัด​กระทรวง​ทรัพยากรธรรมชาติ​และสิ่งแวดล้อม​ และ​คณะ​ผู้บริหาร​ระดับสูง​หน่วยงาน​ในสังกัด​กระทรวง​ทรัพยากร​ธรรมชาติ​และ​สิ่ง​แวดล้อม​ เดินเท้าขึ้นภูกระดึง อุทยานแห่งชาติภูกระดึง จังหวัดเลย เพื่อสํารวจพื้นที่ความเสียหายและติดตามสถานการณ์​ไฟไหม้ป่าบนภูกระดึง​ที่สร้างความเสียหายรุนแรง เป็นพื้นที่กว่า 3,200​ไร่ โอกาสนี้ รัฐมนตรีว่าการกระทรวงทรัพยากร​ธรรมชาติ​และ​สิ่ง​แวดล้อม​ ได้พูดคุยกับผู้ประกอบการร้านค้าและนักท่องเที่ยวระหว่างเดินเท้าขึ้นภูกระดึง
นายวราวุธ ศิลปอาชา​ กล่าวว่า การเดินขึ้น​ภูกระดึง​วันนี้ เพื่อให้เราได้ทราบพื้นที่จริงว่าเป็นอย่างไร เชื่อว่าการเดินทางมาครั้งนี้ จะได้ข้อมูลอีกหลายอย่างที่จะนําไปหารือในที่ประชุมรับมือสถานการณ์ไฟป่าหมอกควันและน้ําแล้งในวันพรุ่งนี้ เพื่อพัฒนาภูกระดึงให้ชาวจังหวัดเลย สามารถใช้ประโยชน์จากสถานที่แห่งนี้ อย่างมีประสิทธิภาพมากขึ้น
รัฐบาลไทย-ข่าวทำเนียบรัฐบาล- รมว.ยุติธรรม เป็นประธานปิดโครงการแก้ไขปัญหายาเสพติด ในรูปแบบค่ายศูนย์ขวัญแผ่นดิน จังหวัดสุโขทัย รุ่นที่ ๑/๒๕๖๓
วันอาทิตย์ที่ 19 มกราคม 2563
รมว.ยุติธรรม เป็นประธานปิดโครงการแก้ไขปัญหายาเสพติด ในรูปแบบค่ายศูนย์ขวัญแผ่นดิน จังหวัดสุโขทัย รุ่นที่ ๑/๒๕๖๓
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีปิด โครงการแก้ไขปัญหายาเสพติดในรูปแบบค่ายศูนย์ขวัญแผ่นดิน จังหวัดสุโขทัย รุ่นที่ ๑ ประจําปีงบประมาณ ๒๕๖๓
ในวันศุกร์ที่ ๑๗ มกราคม ๒๕๖๓ เวลา ๑๔.๓๐ น. ณ หอประชุมวรรณกลาง
มหาวิทยาลัยการกีฬาแห่งชาติ วิทยาเขตสุโขทัย จังหวัดสุโขทัย
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีปิด
โครงการแก้ไขปัญหายาเสพติดในรูปแบบค่ายศูนย์ขวัญแผ่นดิน จังหวัดสุโขทัย
รุ่นที่ ๑ ประจําปีงบประมาณ ๒๕๖๓ เพื่อให้การขับเคลื่อนการดําเนินงาน
ป้องกันและแก้ไขปัญหายาเสพติดในพื้นที่จังหวัดสุโขทัย มีประสิทธิภาพ
ผู้เสพ/ผู้ติด ได้รับการบําบัดฟื้นฟูในรูปแบบค่ายศูนย์ขวัญแผ่นดินจังหวัดสุโขทัย
ได้มาตรฐานเป็นไปตามแนวทางที่กําหนด พร้อมทั้งบุคลากรผู้ปฏิบัติงานด้านยาเสพติด
ได้มีโอกาสเรียนรู้ ทําความเข้าใจ และพัฒนาทักษะ รูปแบบการดําเนินการบําบัดรักษา
และสามารถสร้างระบบการทํางานที่เป็นมาตรฐาน ทั้งนี้ นายสุชาติ ทีคะสุข
รองผู้ว่าราชการจังหวัดสุโขทัย ให้การต้อนรับ
โดยมี นายวิตถวัลย์ สุนทรขจิต อธิบดีกรมคุมประพฤติ นายชัชชัย กรมชารี
รักษาราชการแทน ผู้อํานวยการสํานักงานคุมประพฤติจังหวัดสุโขทัย
สมาชิกสภาผู้แทนราษฎรพรรคพลังประชารัฐ จังหวัดสุโขทัย
หน่วยงานในสังกัดกระทรวงยุติธรรมในจังหวัดสุโขทัย ที่เกี่ยวข้อง
และภาคประชาชน เข้าร่วมฯ
โดย รัฐมนตรีว่าการกระทรวงยุติธรรม กล่าวใจความสําคัญตอนหนึ่งว่า
จากปัญหายาเสพติดในปัจจุบัน ที่ส่งผลกระทบต่อประชาชนและสังคมไทยนั้น
เป็นเรื่องสําคัญเร่งด่วนที่ต้องแก้ไข ดังนั้น จึงมีการขยายผลการดําเนินงาน
ในรูปแบบค่ายศูนย์ขวัญแผ่นดิน ในพื้นที่ ๔ จังหวัด ได้แก่ สุโขทัย พิจิตร
ตาก พิษณุโลก โดยบูรณาการกับหน่วยงานที่เกี่ยวข้องในพื้นที่
เพื่อสร้างประโยชน์และแก้ไขความเดือดร้อนของพี่น้องประชาชนในหมู่บ้านและชุมชน
เรื่องปัญหายาเสพติด ต่อไป ทั้งนี้ มีผู้เข้ารับการบําบัดในค่ายศูนย์ขวัญแผ่นดิน จังหวัดสุโขทัย
รุ่นที่ ๑ ประจําปีงบประมาณ ๒๕๖๓ จํานวนทั้งสิ้น ๑๐๘ คน